dh-unibe/image-text_koenigsfelden-charters-post-1500 huggingface dataset:
Allen den, die disen brief sehent odˀ hoͤrent lesen, kuͤnde ich, Berchtolt ✳ Meier, weibel ze Baden, das ich saz ze gerichte ze Baden in der stat,
an dem nechsten donrstag ✳ nach sant Verenē tag, ✳ an der hocherbornē fùrsten stat, ✳ minˀ gnedigen herren, ✳ ✳ der herzogen von Oͤster̄,
un̄ an des bescheiden mannes stat ✳ Joh̄s Weggelers, ✳ des schultheissen ze Baden. ✳ do kamē fùr mich in gerichte ✳ dù erber froͧwe, fro Kathˀina
die Muͦllerin, ✳ ein burgerin von Baden, ✳ mit Joh̄s dem Weggeler, dem vorgen̄ schulth̄ von Baden, ✳ un̄ mit Chuͦnr̄ Muller, irm elichen
wirt, ✳ un̄ gab do ze koͧffende muͦt wilklich mit gesundem liebe, beide mit gunst un̄ willen ✳ dero vorgen̄ Joh̄s dez schulth̄, der iro rechter
vogt ist, ✳ un̄ dez vorgen̄ irs elichen wirtes ✳ drie mùte kernen geltes ✳ dez messes ze Baden ✳ uf irm hofstat un̄ huse, ✳ so si hat ze Baden ✳ in der
stat ✳ un̄ gelegen ist nebent ✳ Heinr̄ Tossenbachs hus zuͦ dˀ einē siten, un̄ nebent Heinr̄ Scherers hus ✳ zuͦ der andern siten, ✳ Berchtolde,
des vorgen̄ schultheizzen, sun, der ✳ ze gegen stuͣnt in gericht ✳ umb fuͤnfzehen phunt nùwˀ un̄ guͦter Zovingˀ phenīg, ✳ dero si
gewˀt ist von im gar un̄ gentzlich, dez si vˀjach offenlich in gerichte mit solichem gedinge, ✳ das dù vorgen̄ Katherina Muͦllerin oder
wer uf dˀ vorgen̄ hofstat sezhaft ist ✳ dem vorgen̄ Bˀch̄t ✳ un̄ sinē geswistergiden, ✳ die er ✳ dez vorgen̄ donrstages hate, ✳ oder
irn erben jerlich zuͦ sante Martins tag ✳ drie mùte kˀnen zinse geben sol✳ dez vorgen̄ messes ✳ ane alle gevˀde. ✳ dù vorgen̄ Katherina
vˀtigote den selben koͧf beide mit hand, gunst un̄ willen dez vorgen̄ Joh̄s des schulth̄, ✳ ir rechten vogtes, ✳ un̄ mit gunst un̄ willen dez
vorgen̄ irs elichen wirtes ✳ un̄ allem dem rechte, ✳ als do mit urteile erteilt wart in gerichte, ✳ als man ein solchen koͧf dur
recht wˀen sol. ✳ darzuͦ gelopte ✳ si oͣch dez koͧffes recht wˀe ze sinde fùr si un̄ fùr ir ✳ erben an allen den steten, ✳ da es dˀ vorgen̄ Bˀcht̄
sine geswistergide ✳ oder ir ✳ erben bedorffent ane alle geverde. darzuͦ vˀzech si sich gemeinlich aller der dinge da mite dirre koͧf
geirret, gesumet, widertriben ✳ odˀ wider ✳ ruͦffet moͤchte werden, ✳ nu oder hienach, ✳ in kein weg, ane alle gevˀde. hiebi waren und
sint harumb gezuͦge der vorgen̄ schulth̄ Joh̄s, ✳ der schnidˀ ✳ Heinr̄ Oltingˀ, ✳ Heinr̄ Weldeli, Joh̄s Meier, dˀ rat diz jare ✳ ze Badē,
Joh̄s Cuͤntzi, Joh̄s Oltingˀ, Wˀnheˀ Schriber, ✳ Claus Bollingˀ, burgˀ von Baden, un̄ andˀ erbˀ lute gnuͤge. und dar zuͦ zuͦ merer
sicherheit, zuͦ warem urkùnde aller dirre ✳ vorgeschribenē dinge un̄ oͧch durch bette ✳ dero vorgen̄ ze beden siten so haben
wir, der vorgen̄ schulth̄, un̄ wir, ✳ ✳ der rat dis jares ze Baden, ✳ ✳ unser gemein ingesigel von Baden gehenket an disen brief. ✳ under
das selbe ingesigel wir uns, die vorgēn Kathˀina Mullerin un̄ ich, Chuͦnr̄, ir ✳ elich wirt, ✳ verbinden fùr uns un̄ fùr unser erbē,
alles das stete ze habende, so vor von uns geschriben stat, ane alle geverde. ✳ dis beschach un̄ wart dirre brief geben an dem vorgenantē
donrstag ze Baden in der stat, dez jares, ✳ do man zalte von gotez geburte drùzehen hundert jar ✳ un̄ dar nach in dem nunden un̄
drizzigosten jare. ✳
Königsf. 177
1339
Staatsarchiv
AARGAU
Baden
umb iij mt kn̄ ab einē husz
vj
genannt zùm Pfluͦg ✳
Hanns Taͤschlers husz
ùbˀ des schulthessen vō Baden
jargtzit ✳
iiij
lr̄a
K ✳
E ✳ 2 ✳
A ✳
✳ 97 ✳